Twee motorfietsryers dood in Lanseria-ongelukArgieffoto (Foto: AlexVan, Pixabay) ŉ Man en ŉ vrou is Sondagaand dood ná ŉ motorfietsongeluk in Ashantiweg naby Lanseria in Johannesburg. “Die motorfiets se wrak het teen ŉ aanwysingbord gelê toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Die bestuurder en sy passasier het naby die wrak gelê.” Al twee persone het reeds aan hul beserings beswyk en hulle is op die toneel dood verklaar. Die oorsaak van die ongeluk is nog nie bekend nie. Plaaslike owerhede stel ondersoek in.